C 183/29

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 183/11)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Neszmély/Neszmélyi“

PDO-HU-A1335-AM02

Dátum oznámenia: 9. februára 2022

OPIS A DÔVODY SCHVÁLENEJ ZMENY

Rozšírenie vymedzenej oblasti – zahrnutie obcí Bana a Bokod do vinohradníckej oblasti

a) Položka špecifikácie výrobku, ktorej sa zmena týka: — IV. Vymedzená oblasť — VIII. Ďalšie podmienky, 4. Menšie zemepisné jednotky, ktoré možno uvádzať na etikete

b) Položka jednotného dokumentu, ktorej sa zmena týka: — Kapitola 6: Vymedzená zemepisná oblasť — Kapitola 9: Ďalšie podmienky, pravidlá označovania, obce, ktoré možno uvádzať

c) Odôvodnenie: Obe obce boli kedysi súčasťou historickej vinohradníckej oblasti, v ktorej sa dodnes zachovali tradície pestovania viniča. Vinohradníci v týchto obciach sa chcú opätovne pripojiť k oblasti výroby. Skúmaním sa zistilo, že pôdne a klimatické podmienky a charakteristické spôsoby pestovania viniča a výroby vína v oblastiach výroby týchto obcí sa nelíšia od podmienok a spôsobov v oblasti výroby s CHOP „Neszmély“. Vlastnosti vinárskych výrobkov vyrobených z hrozna z tejto oblasti zodpovedajú vlastnostiam uvedeným v špecifikácii výrobku.

JEDNOTNÝ DOKUMENT

1. Názov výrobku

Neszmély

Neszmélyi

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Šumivé víno

4. Opis vín

1. Víno – biele

STRUČNÝ SLOVNÝ OPIS

Vína majú svetlozelenú až slamovožltú farbu. Suché, polosladké alebo sladké biele vína so živou kyslosťou, sekundárnou arómou s nepatrnou až žiadnou stopou po vyzrievaní v sudoch. Ich typickou vlastnosťou je korenistá, kvetinová alebo ovocná aróma. S výnimkou sceľovaných vín tieto vína vždy jasne odrážajú charakteristické vlastnosti každej odrody. Maximálny celkový obsah cukru vo vínach je 263 g/liter. Limity stanovené v právnych predpisoch EÚ sa vzťahujú na maximálny celkový obsah alkoholu a maximálny celkový obsah oxidu siričitého.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť 4,5 g/l, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter)

2. Víno – ružové

STRUČNÝ SLOVNÝ OPIS

Vína svetloružovej, ružovej, fialovej alebo lososovej farby (farby cibuľovej šupky) so sviežou kyslosťou, ovocnou arómou a chuťou, bez stopy po vyzrievaní v sude. Maximálny celkový obsah cukru vo vínach je 263 g/liter. Limity stanovené v právnych predpisoch EÚ sa vzťahujú na maximálny celkový obsah alkoholu a maximálny celkový obsah oxidu siričitého.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť 4,5 g/l, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter)

3. Víno – červené

STRUČNÝ SLOVNÝ OPIS

Červené vína sú tmavofialovej až rubínovej po intenzívnejšiu rubínovú farbu s jednoduchým charakterom červených bobúľ a osviežujúcou kyslosťou. Ide o mladistvé vína s minimálnymi dubovými a tanínovými arómami. Zvyčajne sa vyrábajú na priamu spotrebu. Maximálny celkový obsah cukru vo vínach je 263 g/liter. Limity stanovené v právnych predpisoch EÚ sa vzťahujú na maximálny celkový obsah alkoholu a maximálny celkový obsah oxidu siričitého.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť 4,5 g/l, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter)

4. Šumivé víno

STRUČNÝ SLOVNÝ OPIS

Svetlá slamovožltá farba so sviežou výraznou kyslosťou a pestrou vôňou, najčastejšie však s charakterom ovocia s bielou dužinou. Stredná intenzita, dlhotrvajúca perlivosť. Limity stanovené v právnych predpisoch EÚ sa vzťahujú na maximálny celkový obsah alkoholu a maximálny celkový obsah oxidu siričitého.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť 5 g/l, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,33 Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Zakázané enologické postupy

Relevantné obmedzenie týkajúce sa výroby vín

S výnimkou šumivého vína sa úprava obsahu zvyškového cukru môže vykonávať použitím zahusteného hroznového muštu alebo rektifikovaného zahusteného hroznového muštu vyrobeného vo vinohradníckej oblasti Neszmély.

Je zakázané obohacovať vína, prípadne upravovať ich obsah zvyškového cukru, ak sa na nich uvádzajú výrazy „töppedt szőlőből készült bor“ [víno vyrobené zo zhrozienkovateného hrozna] alebo „késői szüretelésű bor“ [víno s prívlastkom neskorý zber].

Šumivé víno sa môže vyrábať iba v súlade so všeobecnými metódami tradičného vyzrievania vo fľašiach.

Obsah cukru šumivého vína môže byť brut, suché, polosuché alebo polosladké.

2. Pravidlá pestovania viniča (1)

Postup pestovania

1. Pravidlá týkajúce sa vedenia viniča: a) Vo vinohradoch, v ktorých bol vinič vysadený pred 1. augustom 2010, sa vinárske výrobky s chráneným označením pôvodu „Neszmély“ môžu vyrábať z hrozna zozberaného vo vinohradoch s akoukoľvek hustotou výsadby a používajúcich akúkoľvek metódu pestovania, ktorá bola predtým povolená, pokiaľ sa vo vinici pokračuje vo výrobe. b) Vo vinohradoch, v ktorých bol vinič vysadený po 1. auguste 2010: i) vedenie viniča, pri ktorom sa ťažne vyväzujú do oblúka; ii) Moserovo vedenie; iii) vedenie Sylvoz; iv) nízky, stredný a vysoký kordón; v) Guyotov rez; vi) vedenie na hlavu; vii) vedenie Gobelet.

2. Pravidlá týkajúce sa hustoty výsadby vo vinohrade: a) Vo vinohradoch, v ktorých bol vinič vysadený pred 1. augustom 2010, sa vinárske výrobky s chráneným označením pôvodu „Neszmély“ môžu vyrábať z hrozna zozberaného vo vinohradoch s akoukoľvek hustotou výsadby, ktorá bola predtým povolená, pokiaľ sa vo vinici pokračuje vo výrobe. b) Vo vinohradoch, v ktorých bol vinič vysadený po 1. auguste 2010: minimálne 3 333 krov/ha.

3. Pravidlá pestovania viniča (2)

Postup pestovania

3. Limity týkajúce sa výnosov a) Na výrobu vín s CHOP „Neszmély“ II/1 a šumivých vín „Neszmély“ II/2 možno použiť hrozno z vinohradov s maximálnym výnosom 100 hl/ha mladého vína na kaloch. V prípade hrozna určeného na predaj je maximálny výnos 14 t/ha. b) Vína s CHOP „Neszmély“ II/1 odlíšené označením obce možno vyrábať z mladého vína na kaloch s maximálnym výnosom 100 hl/ha získaného z hrozna s maximálnym výnosom 14 t/ha. c) Všetky druhy vína „Neszmély“ v rámci bodu II/1 možno vyrábať s uvedením názvov honov vymenovaných v bode 4.2 za predpokladu, že výnos nepresiahne 80 hl/ha mladého vína na kaloch alebo 11,5 t/ha v prípade hrozna na predaj. d) Ak sa používa výraz „töppedt szőlőből készült bor“ [víno vyrobené zo zhrozienkovateného hrozna] alebo „késői szüretelésű bor“ [víno s prívlastkom neskorý zber], možno použiť mladé víno na kaloch s maximálnym výnosom 50 hl/ha získané z hrozna s maximálnym výnosom 7 t/ha.

4. Kvalita hrozna [prirodzený obsah cukru (g/l) a potenciálny obsah alkoholu hrozna (tf %)]: — v prípade vín minimálne 153 g/l – 9 obj. %, maximálne 263 g/l – 15,5 obj. %, — v prípade šumivých vín minimálne 153 g/l – 9 obj. %, maximálne 190 g/l – 11 obj. %.

5.2. Maximálne výnosy

1. Víno 100 hektolitrov na hektár

2. Vína s označením názvu honu 80 hektolitrov na hektár

3. Víno 14 000 kg hrozna na hektár

4. Vína s označením názvu honu 11 500 kg hrozna na hektár

5. Šumivé víno 100 hektolitrov na hektár

6. Šumivé víno 14 000 kg hrozna na hektár

6. Vymedzená zemepisná oblasť

Opis vymedzenej oblasti:

Územia uvedených obcí, ktoré sú podľa vinohradníckeho katastra klasifikované ako vinohradnícke pozemky triedy I a triedy II: Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely a Vértesszőlős.

7. Hlavné muštové odrody

cabernet franc – carbernet

cabernet franc – carbonet

cabernet franc – carmenet

cabernet franc – gros cabernet

cabernet franc – gros vidur

cabernet franc – kaberne fran

cabernet sauvignon

chardonnay – chardonnay blanc

chardonnay – kereklevelű

chardonnay – morillon blanc

chardonnay – ronci bilé

cserszegi fűszeres

ezerjó – kolmreifler

ezerjó – korponai

ezerjó – szadocsina

ezerjó – tausendachtgute

ezerjó – tausendgute

ezerjó – trummertraube

hárslevelű – feuilles de tilleul

hárslevelű – garszleveljü

hárslevelű – lindeblättrige

hárslevelű – lipovina

irsai olivér – irsai

irsai olivér – muskat olivér

irsai olivér – zolotis

irsai olivér – zolotisztüj rannüj

juhfark – fehérboros

juhfark – lämmerschwantz

juhfark – mohácsi

juhfark – tarpai

királyleányka – dánosi leányka

királyleányka – erdei sárga

királyleányka – feteasca regale

királyleányka – galbena de ardeal

királyleányka – königliche mädchentraube

királyleányka – königstochter

királyleányka – little princess

kékfrankos – blauer lemberger

kékfrankos – blauer limberger

kékfrankos – blaufränkisch

kékfrankos – limberger

kékfrankos – moravka

leányka – dievcenske hrozno

leányka – feteasca alba

leányka – leányszőlő

leányka – mädchentraube

merlot

olasz rizling – grasevina

olasz rizling – nemes rizling

olasz rizling – olaszriesling

olasz rizling – riesling italien

olasz rizling – risling vlassky

olasz rizling – taljanska grasevina

olasz rizling – welschrieslig

ottonel muskotály – miszket otonel

ottonel muskotály – muscat ottonel

ottonel muskotály – muskat ottonel

pinot blanc – fehér burgundi

pinot blanc – pinot beluj

pinot blanc – pinot bianco

pinot blanc – weissburgunder

pinot noir – blauer burgunder

pinot noir – kisburgundi kék

pinot noir – kék burgundi

pinot noir – kék rulandi

pinot noir – pignula

pinot noir – pino csernüj

pinot noir – pinot cernii

pinot noir – pinot nero

pinot noir – pinot tinto

pinot noir – rulandski modre

pinot noir – savagnin noir

pinot noir – spätburgunder

rajnai rizling – johannisberger

rajnai rizling – rheinriesling

rajnai rizling – rhine riesling

rajnai rizling – riesling

rajnai rizling – riesling blanc

rajnai rizling – weisser riesling

rizlingszilváni – müller thurgau

rizlingszilváni – müller thurgau bijeli

rizlingszilváni – müller thurgau blanc

rizlingszilváni – rivaner

rizlingszilváni – rizvanac

sauvignon – sauvignon bianco

sauvignon – sauvignon bijeli

sauvignon – sauvignon blanc

sauvignon – sovinjon

szürkebarát – auvergans gris

szürkebarát – grauburgunder

szürkebarát – graumönch

szürkebarát – pinot grigio

szürkebarát – pinot gris

szürkebarát – ruländer

sárga muskotály – moscato bianco

sárga muskotály – muscat blanc

sárga muskotály – muscat bélüj

sárga muskotály – muscat de frontignan

sárga muskotály – muscat de lunel

sárga muskotály – muscat lunel

sárga muskotály – muscat sylvaner

sárga muskotály – muscat zlty

sárga muskotály – muskat weisser

sárga muskotály – weiler

sárga muskotály – weisser

tramini – gewürtztraminer

tramini – roter traminer

tramini – savagnin rose

tramini – tramin cervené

tramini – traminer

tramini – traminer rosso

zenit

zweigelt – blauer zweigeltrebe

zweigelt – rotburger

zweigelt – zweigeltrebe

8. Opis súvislostí

8.1. Víno a šumivé víno (1)

1. Opis vymedzenej zemepisnej oblasti

a) Prírodné faktory

Klimatické a poveternostné podmienky v tejto vinohradníckej oblasti sú vyvážené. Počet hodín slnečného svitu sa pohybuje od 1 950 do 2 000 hodín a zrážky dosahujú úroveň od 550 do 650 mm. Pôdy sú prevažne hnedé lesné pôdy, ktorých podklad v nížinatej oblasti obce Ászár tvorí slieň a v horskej oblasti obce Neszmély spraš, vápenec, dolomit a pieskovec. Vďaka spraši vzniká vysokokvalitné víno. Na základe ekologických podmienok patrí prevažná väčšina viníc vo vinohradníckej oblasti do katastrálnej triedy I. Oblasť s najvyššou hodnotou sa nachádza v obci Dunaszentmiklós (366).

Väčšina vinohradov sa nachádza v západnej časti pohoria Gerecse. Severne od tohto pohoria tečie rieka Dunaj, západne od neho leží Malá dunajská kotlina. Dunaj vytvoril mikroklímu na miernych severných svahoch. Slnečné svetlo odrážajúce sa od hladiny rieky, najmä popoludní, je dobré pre produkciu hrozna.

Zvlnené pahorky a mierne chladné a vlhké počasie – o niečo menej slnečné než je maďarský priemer – priaznivo ovplyvnené mikroklímou vytvorenou Dunajom, vytvárajú vhodné predpoklady na výrobu vín bohatých na arómy a chute.

b) Ľudské faktory

Dunaj slúžil ako hranica Rímskej ríše. V 2. storočí n. l. cisár Probus nariadil vojakom, ktorí boli na tomto mieste umiestnení, aby na stráňach pohoria Gerecse obrátených k Dunaju zasadili vinič. História tejto vinohradníckej oblasti siaha až do uvedeného obdobia. Náhrobný kameň nájdený vo vinohrade Szaller na vrchu Ispita v Ostrihome je dôkazom pestovania viniča. Na náhrobnom kameni je zobrazený rímsky bojovník a žena, medzi ktorými je chlapec držiaci pohár. Okolo reliéfu je veniec z vínnej révy.

Podľa súčasných písomných artefaktov oblasť okolo obcí Neszmély a Dunaalmás zažívala rozkvet po dobytí Maďarmi a po založení štátu, keď sa Ostrihom stal hlavným mestom krajiny. V roku 1422 bola obec Neszmély ešte mestom. Okolité vinohrady, sady a lesy prilákali množstvo návštevníkov vrátane uhorských kráľov. Prvým skutočným poslom vín z oblasti Neszmély bol kráľ Žigmund, ktorý aj počas svojej dlhej neprítomnosti pil vína z tejto oblasti.

Pestovanie viniča začalo opäť prekvitať po skončení tureckej nadvlády. Počas vlády Márie Terézie sa v tejto oblasti s vínom intenzívne obchodovalo. Vína z oblasti Neszmély, najosobitejšie vína s najplnším charakterom po vínach zo Somló, už v tom čase dobre znášali prepravu loďami, vďaka čomu sa stali známymi takmer v celej Európe. Opátstvo Klosterneuburg malo v obci Dunaalmás vlastnú pivnicu a vinohrady a víno z tejto oblasti sa podávalo dokonca aj pápežovi.

Ferenc Schams (1780 – 1839) ako prvý napísal komplexnú monografiu o uhorských vinohradníckych oblastiach. V tom čase sa o vínach z oblasti Neszmély hovorilo, že dokonale dozrievajú až po štyroch či piatich rokoch a čím boli staršie, tým mali jasnejšiu zlatistú farbu. V roku 1832 Ferenc Schams napísal: „Víno z oblasti Neszmély je nepochybne najlepším vínom okresu Komárom, najjemnejším bielym stolovým vínom Maďarska a je známe doma i v zahraničí vďaka svojej kvalite a stálosti, ako aj jemne príjemnej chuti.“ V druhej polovici 19. storočia tvorili vinohrad a vinársky podnik Eszterházy v obci Ászár základ vinohradníckej oblasti Neszmély, ktorá bola založená v roku 1897.

V roku1905 založil gróf Ferenc Eszterházy vo vinárskom podniku, ktorý bol postavený v anglickej záhrade v obci Tata v roku 1772, kráľovskú továreň na šumivé víno.

Epidémia fyloxéry ukončila prosperujúcu produkciu hrozna a výrobu vína. Pestovateľská plocha vysadená viničom sa zmenšila takmer na jednu tretinu a v dôsledku využívania piesočnatých plôch prudko klesla aj kvalita. Pozitívnou stránkou je, že po epidémii fyloxéry sa v tejto vinohradníckej oblasti rozšírila odroda Olaszrizling francúzskeho pôvodu a dobre sa jej darilo. Bývalé muštové odrody boli nahradené novými; odrody Kadarka a Rácfekete sa prestali používať a boli nahradené odrodami Olaszrizling, Mézesfehér a Góhér, Piros veltelíni, Zöldszilváni a Ezerjó, ktoré sa tu dobre ujali. K modrým muštovým odrodám, ktoré sa tu pestovali, patrili aj Kékfrankos a Oportó.

2. Opis vín

Opísané prírodné prostredie a historické tradície, ako aj zmena muštových odrôd, ktorá sa udiala za posledných 15 rokov, umožňujú v oblasti Neszmély vyrábať vína rôznych štýlov. Táto rozmanitosť je založená na krásnej, charakteristickej kyslosti vyplývajúcej z klimatických podmienok tejto vinohradníckej oblasti. Z kyslého základu vychádza plná, štipľavá chuť, ktorá umožňuje dlhšie vyzrievanie a je výsledkom rôznych pôdnych podmienok. Moderné techniky výroby vína takisto vytvárajú vhodné predpoklady na výrobu živých a sviežich vín bohatých na ovocné arómy a primárne chute, vyrobených z hrozna s uvedenými vlastnosťami.

Vína s CHOP „Neszmély“ z tejto oblasti sú biele vína odrážajúce charakteristické vlastnosti každej odrody, bohaté na arómy a chute, s jemnou kyslosťou a určené na spotrebu od jedného do dvoch rokov.

Vína tohto štýlu sa vyrábajú najmä z odrôd Chardonnay, Szürkebarát, Irsai Olivér, Cserszegi fűszeres, Sauvignon a Királyleányka.

Z tradičných odrôd, napríklad Olaszrizling, Szürkebarát, Ezerjó a Rizlingszilváni, sa získavajú veľmi dobré vína uvedeného štýlu, v rovinatých častiach vinohradníckej oblasti však vína majú menej vône a viac výrazných aróm každej odrody a sú plnšie.

8.2. Víno a šumivé víno (2)

3. Súvislosť medzi výrobnou oblasťou, ľudskými faktormi a výrobkom

Všetky druhy vína „Neszmély“ sa vyznačujú pekným, výrazným kyslým základom. Vyvážené, mierne vlhké počasie podporuje tvorbu silných kyselín. Vinohradníci v tejto oblasti vyhľadávali stráne, svahy s výhľadom na Dunaj a oblasti s dobrými pôdnymi podmienkami, kde sa okrem výraznej kyslosti mohli rozvinúť aj krásne chute a arómy.

Výrobcovia vín „Neszmély“ vždy využívali výhodu vysokej kyslosti a bohatosť vín.

— V stredoveku sa s vínom intenzívne obchodovalo, pretože vína z oblasti Neszmély dobre znášali dlhú prepravu po vode (Dunaj) aj po zemi.

— Keď bol dopyt po vínach s dlhým obdobím vyzrievania, uvádzali sa vína ako Neszmélyi Olaszrizling alebo Etei Ezerjó na trh po dlhom období vyzrievania v drevených sudoch, keď sa rozvinuli špeciálne arómy, ktoré súvisia s vyzrievaním.

— V oblastiach s priaznivými pôdnymi podmienkami a polohou sa vyrábali sladké vína z neskoro dozrievajúceho, zhrozienkovateného hrozna, napríklad Ászári Szürkebarát.

— Výrazný kyslý základ takisto umožňuje vyrábať svieže a živé víno „Neszmély“ s intenzívnou arómou, v ktorej sa odrážajú charakteristické vlastnosti každej odrody. V súčasnosti sa v súlade s dopytom na trhu predávajú najmä takéto vína „Neszmély“.

Ako uznanie kvality vín „Neszmély“ získal výrobca vína z tejto oblasti ocenenie Výrobca vína roka v Spojenom kráľovstve v roku 1997 a v Maďarsku v roku 1999. Vinárske podniky z oblasti Neszmély boli v rokoch 2004 a 2009 ocenené titulom „Vinársky podnik roka“.

9. Iné základné požiadavky (balenie, označovanie, iné požiadavky)

Pravidlá označovania (1)

Právny rámec:

zabezpečuje organizácia, ktorá spravuje CHOP/CHZO, ak tak členský štát stanovil

Druh ďalšej podmienky:

ďalšie ustanovenia týkajúce sa označovania

Opis podmienky:

a) V prípade vín „Neszmély“ II/1 s označením názvu obce na etikete musí najmenej 85 % hrozna pochádzať z vinohradov, ktoré sú podľa vinohradníckeho katastra klasifikované ako vinohradnícke pozemky triedy I a II v danej obci, a až 15 % spracovaného hrozna môže pochádzať z iných častí vymedzenej výrobnej oblasti Neszmély.

b) V prípade vín s označením názvu honu musí 100 % spracovaného hrozna pochádzať z daného honu.

c) Neexistujú žiadne povinné požiadavky na etikety okrem tých, ktoré sú stanovené v platných právnych predpisoch a v písmene h) ďalej.

d) Na opis každého druhu vína možno použiť tieto tradičné výrazy, ďalšie výrazy podliehajúce obmedzeniam alebo ďalšie výrazy týkajúce sa spôsobu prípravy:

Biele víno: „késői szüretelésű bor“ [víno s prívlastkom neskorý zber], „muzeális bor“ [archívne víno], „primőr“ [primeur] alebo „újbor“ [mladé víno], „virgin vintage“ alebo „első szüretelésű bor“ [prvý zber], „hordóban erjesztett bor“ [víno kvasené v sude], „hordóban érlelt bor“ [víno vyzreté v sude], „barrique bor“ [víno vyzreté v bariku], „töppedt szőlőből készült bor“ [víno vyrobené zo zhrozienkovateného hrozna], „prémium bor“ [prémiové víno], „Cuvée“ alebo „Küvé“

Ružové víno: „Cuvée“ alebo „Küvé“

Červené víno: „muzeális bor“ [archívne víno], „virgin vintage“ alebo „első szüretelésű bor“ [prvý zber], „hordóban erjesztett bor“ [víno kvasené v sude], „hordóban érlelt bor“ [víno vyzreté v sude], „barrique bor“ [víno vyzreté v bariku], „prémium bor“ [prémiové víno], „Cuvée“ alebo „Küvé“

Pravidlá označovania (2)

Právny rámec:

zabezpečuje organizácia, ktorá spravuje CHOP/CHZO, ak tak členský štát stanovil

Druh ďalšej podmienky:

ďalšie ustanovenia týkajúce sa označovania

Opis podmienky:

Názvy obcí, ktoré možno uvádzať:

Obce ležiace v Komárňansko-ostrihomskej župe:

Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely, Vértesszőlős

Pod názvom obce možno uvádzať na trh iba vína vyrobené výlučne z hrozna dopestovaného v rámci správnych hraníc danej obce.

Názvy honov, ktoré možno uvádzať:

Dunaszentmiklós: Bokrosi-dűlő

Neszmély: Előharaszt, Gőte-oldal, Határszél, Korma föle, Madari-hát, Meleges-hegy, Pap-hegy, Páskom, Pörösök, Sós-hegy, Ürge-hegy, Várhegy

Szomód: Borsos-diós, Kalács-hegy

Tata: Grébics-hegy, Látó-hegy, Látó-hegy föle

Odkaz na špecifikáciu výrobku

https://boraszat.kormany.hu/neszmely

(1) Ú. v. EÚ L 9, 11.1.2019, s. 2.